Bloed, sweet en pure Springbok-plesier! | Maroela Media
Man, maar dit was lekker!!!
Die Springbokke het pas met een van hul heldhaftigste vertonings vorendag gekom om die All Blacks met 31 – 29 in Queensland te klop.
Die span was vooraf deur vriend en vyand afgeskryf ná drie agtereenvolgende nederlae weg van die huis, terwyl almal oor hul wedstrydbenadering gekla het.
Daarbenewens het hulle vandag 'n voorsprong in die eerste helfte weggesmyt en 'n agterstand van 20 – 14 het hulle rustyd in die gesig gestaar.
Maar as die All Blacks veronderstel is om rugby uit die kloue van die vervelige Springbokke te red, dan sal die internasionale rugbygemeenskap ongetwyfeld 'n armer plek wees.
Makazole Mapimpi, Frans Steyn en Herschel Jantjies vier fees. Foto: Twitter.
Want wêreldrugby het 'n sterk Springbokspan nodig; 'n vyftiental wat in hulself glo wanneer ander in hulle twyfel; 'n span wat vir mekaar én vir hul ondersteuners speel.
Die Suid-Afrikaners het met 'n uithalervertoning in die tweede helfte vorendag gekom en nooit moed verloor nie – selfs nie eens toe 'n Jordie Barrett-strafskop (weer eens ná die 75ste minuut) gedreig het om die Springbok-trein vir die tweede agtereenvolgende naweek te ontspoor nie.
Ja, sal die kritici brom, dit help veel om 'n wedstryd te wen wanneer die reeks reeds verlore is. Die All Blacks is elk geval steeds die aanvallende maatstaf waarteen ander spanne hulself moet meet, terwyl Willie le Roux weer eens gesukkel het – "mos gesê dit gaan gebeur".
Malcolm Marx en Eben Etzebeth het koppe gestamp. Die All Blacks het die Springbokke op sosiale media geluk gewens met hul oorwinning ná 'n klipharde toetswedstryd. Foto: Patrick Hamilton/AFP.
Geldige argumente, maar wie het roerloos bly sit toe Duane Vermeulen láát in die wedstryd 'n strafskop bewerkstellig het, of toe Elton Jantjies met sy skepskop en later die wenstelskop geslaag het?
Rassie Erasmus het vroeër die week getwiet dat die Springbokke begrip vir hul ondersteuners se misnoeë het as hulle met 'n paar punte verloor; moet die einste ondersteuners dan nie ook bly wees as hulle met 'n paar punte wen nie?
Daar gebeur genoeg ander dinge in Suid-Afrika waaroor 'n mens kan kla; 'n Springbok-oorwinning teen 'n sterk All Blacks-span behoort nie een van daardie dinge te wees nie.
Die braaivleisvure kan vandag vrolik brand.
Springbokke: Drieë: Damian de Allende en Makazole Mapimpi. Strafskoppe: Handré Pollard (4) en Elton Jantjies (2). Skepskop: Jantjies.
All Blacks: Drieë: Sevu Reece, Ardie Savea en Brad Weber. Doelskoppe: Jordie Barrett. Strafskoppe: Jordie Barrett (4).
Elton Jantjies' steps up to convert the match-winning penalty for the Springboks against the All Blacks and it's celebrations all round for the South Africans ???? pic.twitter.com/oEvc25c1zy
— SuperSport ???? (@SuperSportTV) October 2, 2021
Al minder SA'ners wil hulle laat inent
Eerstens geluk Springbokke. Daar is 'n paar veranderings vandag aangebring wat al lankal moes aangebring gewees het en dit het al die verskil gemaak. Die man soos mens se "in possession" is nie altyd die beste man vir of in daai possisie nie.
So vir al die suid afrikaners hier wat dink hul is new zealanders of die bokke haat, alewig kerm oor kwotas en aanmerkings oor die bokke as "flash in the pan" kampioene, "look at the scoreboard" Lanklaas so lekker gehad oor 'n bok oorwinning.! Bokke terug op IRB nr 1. Al die bok haters en kiwi lovers, kry 'n groot pak rennies vir die res van die naweek.
Jy moet ingeteken wees om te stem14-10Jy moet ingeteken wees om te stem
Aangename verrassing. Het nie die wedstryd gesien maar was in Pick 'n Pay net toe Barrett in die 75ste minuut slaag om die AB's te laat voorloop. Ek se toe nog vir die ouens wat daar rondstaan dat dit maar weer ou storie gaan wees en dat die AB's al hoeveel keer op die nippertjie gewen het. Was lekker om by die huis te kom en te sien dat die Bokke dit hierdie keer kon deurtrek.
Baie dankbaar Duane Vermeulen wakker geskrik in 2de helfte en wen-strafskop afgedwing op die einde! Eerste helfte was hy useless!!!
Ek sê dankie aan Frans Steyn. Hy is die man wat altyd die vermoë het om die All Blacks te frustreer deur sy lang skoppe die Bokke in die AllBlacks se gebied te dwing. Hy was skaars op die veld toe verplaas hy die spel uitstekend